cyanic-selkie/wikianc huggingface dataset:
מגנוס מנסקה
הכרה
במהלך 2002 הצהיר ג'ימי ויילס כי 25 בינואר יהיה "יום מגנוס מנסקה" כהכרה על תרומותיו של מנסקה למיזם ויקיפדיה, וציין במהלך האירוע כי "הלילה בארוחת הערב, כל ויקיפד צריך להרים כוסית למגנוס ולהמצאותיו הרבות". לארי סנגר ציין בספר זיכרונותיו, שעסק בתחילת ההיסטוריה של ויקיפדיה, את תרומתו של מנסקה למיזם, ומייחס את הצלחתה של ויקיפדיה למספר אנשים אשר כללו את מנסקה.
מחטנאים
מחטנאים (שם מדעי: Pinophyta) היא מערכה הידועה גם בשם אצטרובלניים, כיוון שהאצטרובל משמש כמערכת ההתרבות של כל הצמחים ממערכה זו (ורק זו).
הבו לי חירות או הבו לי מוות!
המשפט בהקשרים אחרים
ביטויים המקבילים למשפט, הופיעו במגוון מקומות אחרים:
במהלך המהפכה הצרפתית, המשפט שנהיה לאחר מכן המוטו הלאומי של צרפת, "Liberté égalité fraternité" ("חירות, שוויון, אחווה"), נכתב לפעמים כ-"Liberté, égalité, fraternité où la mort" ("חירות, שוויון, אחווה או מוות").
NSU Quickly
NSU Quickly הוא אופנוע קטן וקל, הידוע בישראל בכינוי "טוס טוס" (באנגלית מוגדר "Moped" ), מתוצרת יצרנית הרכב הגרמנית NSU אשר יוצר בין השנים 1953–1962.
נרו 1
היסטוריית שיגורים
.
קבוצת ארמיות E
היסטוריה
אחד מהחיילים המפורסמים שלחמו בקבוצה היה קורט ולדהיים, לימים נשיא אוסטריה ומזכ"ל האו"ם.
ויל ארנט
קריירה
בשנת 1999 הופיע ארנט בסרטו של הבמאי ג'ון שיאה "דרומי" לצדם של דוני וולברג ורוז מק'גוון.
בשנת 2018 דיבב את קולו של נבל העל סלייד בסרט המצויר "כוח הטיטאנים! חיים בסרט", סרט בו היה מדבב וגם מפיק. בשנה זו גם שיחק בסרט "מילה של כלב". בשנת 2019 שיחק בסדרת הטלוויזיה "ריביירה", ודיבב בסרט המצויר "סרט לגו 2: החלק השני".
בשנת 2022 שיחק את הדמות הראשית בסדרת הקומית "עיר הרצח" בנטפליקס בתור הבלש טרי סיאטל. באותה שנה גילם את דמותו של קליקו ג'ק בסדרה הקומית התקופתית "הדגל שלנו אומר מוות" של רשת HBO Max.
יוסי שטרן (צייר)
ביוגרפיה
בשנות המנדט הבריטי האחרונות שימש שטרן כעורך גרפי וחבר מערכת בביטאון ההגנה "המגן". לאחר קום המדינה צייר בעיתונים "במחנה" ו"באהלי גדנ"ע". בשנת 1949 נסע ללמוד במכללה המלכותית לאמנות (Royal College of Art) בלונדון. ב-1950 נסע לפריז, ובה שהה כשנה. משנת 1952 ואילך, שימש כעיתונאי-צייר בעיתונים "ידיעות אחרונות", "דבר השבוע", "מעריב לנוער" ואחרים.
עבודתו האמנותית
יוסי שטרן שיתף פעולה עם כמה עיתונאים בכתבות שאותן אייר (בעיתונים: "מעריב", "מעריב לנוער", "ידיעות אחרונות" ועוד) - ובהם: מנחם תלמי, יגאל לב, גדעון רייכר, דן אלמגור ואחרים.
Christian Broadcasting Network
Christian Broadcasting Network (בקצרה: CBN, בעברית: רשת השידור הנוצרית) היא רשת טלוויזיה דתית אמריקאית נוצרית. הרשת נוסדה על ידי פט רוברטסון, והמשרד הראשי של הרשת נמצא בוויריג'יניה ביץ'. הרשת תוארה כמי שהייתה "בחוד החנית של מלחמות התרבות מאז הקמתה של הרשת בראשית שנות ה-60".
רקע
הרשת נוסדה בשנת 1960 בפורטסמות' שבווירג'יניה על ידי פט רוברטסון. בסוף שנת 1961 הרשת החלה לשדר תוכן דת, במימון תרומות של יחידים וכנסיות מקומיות. אחד מעמודי התווך של החברה הוא התוכנית "מועדון ה-700", ששמה מתייחס לגיוס התרומות מ-700 צופים, שהיו מוכנים לתת 10 דולר בחודש כדי שהרשת תתקיים. התוכנית הפכה פוליטית יותר ויותר בסוף שנות ה-70, על ידי הוספת קטעים חדשותיים.
מחטניים
מאפיינים
המחטניים הם עצים ושיחים מעוצים, בעלי עלים דמויי מחט ולרוב מכוסי קשקשים, הנושאים את זרעיהם חשופים על קשקשי האצטרובל. רוב המחטניים הם ירוקי-עד ומיעוטם נשירים, המשירים את כל עליהם בסתיו. מרבית המינים תחת מחטניים הם דו-מיניים, הכוללים אבקנים ושחלה (פרחיהם מושלמים). כל המינים במחלקה זו מואבקים על ידי רוח, ולא על ידי חרקים.
רחובות תל אביב-יפו
בוגרשוב
רחוב מסחרי ברובו המקשר בין רחוב הירקון וכיכר לונדון שבחוף הים ובין כיכר מיכאל'ס (מפגש הרחובות המלך ג'ורג' ובן ציון).
כיום, בוגרשוב הוא אחד הרחובות המסחריים המובילים בעיר הכולל שלל חנויות ביגוד ובתי קפה, ומהווה אף רחוב תיירותי בזכות הקשר הישיר שלו ממרכז העיר אל הים.
בן יהודה
ברחוב אתרים חשובים שהיוו נקודות ציון בהתפתחות העיר – בית אל על, מגדל המשרדים הראשון בארץ והסופרמרקט הראשון בישראל שהוקם בבניין מס' 79 וחולל מהפכה במסחר העירוני.
דוד המלך
בשדרה נמצאת המועצה הדתית ורבנות תל אביב ובקרבתן שכן גם בית הבונים החופשיים שנהרס. סמוך למרכז השדרה נמצא גם מתחם "מגדלי דוד" המוכרים יותר כ"מגדלי אורי" על שם פינת רחוב לסר אורי בה הם שוכנים. שכונת מגדלים זו נבנתה בתחילת שנות ה-90 והיא אחד ממתחמי מגדלי היוקרה הראשונים בתל אביב.
הברזל
ברחוב זה מצויים:
החשמל
רחוב קטן בדרום העיר, בין רחוב הרכבת לכיכר המושבות, בשכונת רמת השרון ההיסטורית. נקרא על שם תחנת הכוח הראשונה של תל אביב שפעלה בו, עוד טרם בניית תחנת הכוח רדינג.
המסגר
עם התפתחותה של העיר עוד טרם הקמת המדינה, התפתח אזור רחוב המסגר כאזור התעשייה הראשי של העיר. בין מבני התעשייה קמו עם השנים גם מועדוני לילה רבים ומסעדות. בשנות השבעים והשמונים הרחוב היה ידוע גם באולמות האירועים הרבים שבו שרובם נסגרו מאז, ובסוכנויות הרכב הרבות שבו שחלקן נמצאות בו עד היום. בסוף שנות השבעים של המאה העשרים החל אופיו של הרחוב להשתנות, ובתהליך הנמשך עד ימינו מפנים בתי המלאכה והמוסכים את מקומם לבנייני משרדים.
השלום
דרך השלום היא דרך ראשית העוברת בין הערים גבעתיים ותל אביב. הדרך מתחילה בגבול הערים גבעתיים, רמת גן ותל אביב, לאחר שברמת גן היא נקראת רחוב אלוף שדה, וממשיכה משם עד הצומת עם רחוב יגאל אלון, בסמוך למחלף השלום שעל נתיבי איילון. משם הופכת הדרך לרחוב גבעת התחמושת ולאחר מכן לרחוב קפלן. הדרך מהווה ציר רוחב המקשר את תל אביב במערב עם מחלף אלוף שדה שבכביש 4 במזרח.
יגאל אלון
ברחוב זה נמצאים (מדרום לצפון):
יהודה הימית
אתרים ברחוב: מסעדת אבו חסן נמצאת בסמוך.
יהודה הלוי
בהמשך הרחוב, בנקודת המפגש שלו עם רחוב לינקולן, שוכן המרכז למיפוי ישראל ומיד לאחריו נמצא מתחם קריית ספר.
שד' ירושלים
בנוסף שכנו בשדרה כמה אולמות קולנוע:
לה גוארדיה
רחוב לה גוארדיה הוא הרחוב הראשי של שכונת יד אליהו, והוא חוצה אותה לכל אורכה, ממזרח למערב. הרחוב נמשך מפארק וולפסון ותיכון עירוני ט' במזרח עד מחלף לה גוארדיה ומנהרת לה גוארדיה, המחברת את הרחוב לרחוב הרכבת, במערב.
לוינסקי
רחוב לוינסקי הוא רחוב מסחרי ראשי בדרום תל אביב הקרוי על שמו של הסופר הציוני מרוסיה, אלחנן ליב לוינסקי. הרחוב הוא רחובה הראשי של שכונת נווה שאנן והמשכו בשכונת פלורנטין. הרחוב מתחיל ברחוב אילת (חלק מדרך יפו-פתח תקווה-שכם) ומסתיים בקצה דרך ההגנה שבסמוך לתחנת הרכבת תל אביב ההגנה.
נווה שאנן
נווה שאנן הוא מדרחוב במרכזה של שכונה בעלת אותו השם. הרחוב הוא רחוב מסחרי לכל אורכו, המתחיל בפינת שדרות הר ציון ליד התחנה המרכזית הישנה ומסתיים ברחוב לוינסקי מול התחנה המרכזית החדשה של תל אביב.
עזה
שניים מהמבנים לאורכו של הרחוב הם בתי באר – בית הבאר של עלי ביבי בבניין מס' 13 ובית הבאר של וורדה בבניין מס' 88. בתי באר נוספים ששכנו לאורך הרחוב נהרסו במשך השנים כדי לפנות מקום למכללה האקדמית תל אביב-יפו שנמצאת בצידו המערבי של הרחוב. בית הבאר של עלי ביבי הוקם בתחילת המאה ה-19 על ידי אל-חאג' עלי ביבי שהיה בעליהם של פרדסים רבים בסביבה. במלחמת העצמאות עזבה משפחתו של עלי ביבי את העיר, והבית הופקד בידיו של אחד מעובדי המשפחה. לאחר מכן הועבר המבנה לבעלותו של האפוטרופוס לנכסי נפקדים, לידי חברת עמידר ולבסוף לידיים פרטיות. הוא שימש כבית ספר תיכון "גמנסיה סוקולוב-לאור" ובשנת 2004 הוא הושכר על ידי הראביטה למען ערביי יפו, ונפתח בו בית ספר דמוקרטי ערבי. ליד המבנה רחבה מרוצפת ובה שורות ספסלים שחורים. בדרומו של הרחוב שכן בעבר אצטדיון גאון, אך הוא נהרס ב-28 ביולי 2009, וכיום משתרעת במקום חלקת דשא גדולה. השטח מיועד לפיתוח.
יעקב בר
בתקופת מלחמת העולם השנייה
בשנת 1939, בזמן פלישת גרמניה לפולין, גרשו הנאצים את משפחתו מביתה, אשר הפך למפקדת הז'נדרמריה בעיר. בשנת 1941 אביו נעצר ומאז נעלמו עקבותיו; כעבור שנים התברר כי נרצח בירייה על ידי הנאצים במרתפי הגסטאפו. בשנת 1942, בזמן גירוש הקהילה היהודית בעיירתו, הופרד בר מאמו ואחיותיו, שנלקחו למחנה טרבלינקה ונרצחו מאוחר יותר באותו היום בעוד הוא, ועמו כמה עשרות מבני הקהילה היהודית בעיר, נלקח למחנות עבודה שונים. במהלך העבודה במחנות חלה בר בטיפוס הבהרות ואף נפצע קשות ברגלו, אך בזכות תושייתו שרד את המחלה וריפא את רגלו. בשנת 1944 חיבל בר בשלוש משחזות במחנה העבודה בו שהה על ידי ביצוע קצר חשמלי. בחקירה שניהלו הגרמנים התגלה כי האשם בחבלה הוא בר. לאחר שנתפס והוכה עמדו הגרמנים להוציאו להורג בתלייה אך הוראה שהגיעה ככל הנראה מהאחראים על עבודתו במחנה הורתה להסגירו לידי משמר המחנות, בזמן שנעצר על ידי משמר המחנות הוכה שוב ונחבל בגבו.
קרואסון
היסטוריה
התיעוד העתיק ביותר לקרואסון נמצא בספר בישול צרפתי מ-1853. הקרואסון הפך לסוג המאפה המזוהה ביותר עם המטבח הצרפתי. בצרפת הקרואסון נמכר בדרך כלל ללא מלית, ולעיתים עם מלית שקדים או שוקולד. בארצות הברית נהוג למלא את הקרואסון בשלל מליות שונות טרם האפייה ולעיתיים בצורת כריך, בין המליות הנפוצות גם גבינה ובשר, ואף לצפות אותו. מלית השקדים המקובלת, הנקראת גם פראנג'יפן (או פראנג'יפנה במקור האיטלקי), נועדה לשחזר את חיוניותם של קרואסונים שאינם טריים, כאשר בתוספת הלחות, השומן והאפייה השנייה מושגת טריות מחודשת למאפה.
סאלו פלור
משחקי מופת
זו עמדה בה לשחור יתרון של שני רגלים באגף המלכה לעומת רגלי של הלבן. לא פשוט לזהות שזה יתרון לשחור, למרות העדיפות הברורה של הלבן במרכז הלוח ובאגף המלך. זו עמדה בה צריך להיזהר מחיפזון, כי החלפת רגלי פזיזה באגף המלכה תשאיר רגלי בודד שהלבן לא יתקשה להכותו.
שריון לוחות
שריון לוחות הוא שריון גוף העשוי מלוחות פלדה המחוברים זה לזה באמצעות מסמרות, צירים ורצועות עור. שריון הלוחות הומצא באירופה בימי הביניים והעניק ללוחם הלובש אותו הגנה טובה מאוד, מבלי לפגוע בניידות באופן משמעותי. בנוסף להגנה המשופרת שסיפק, שריון זה נחשב למרשים בהופעתו: אצילים רבים, בהם מלכים, נהגו להצטייר בדיוקנאות כאשר הם לבושים בשריון לוחות מלא ומקושט; בנוסף, שריונות מקושטים מעוטרים במתכות יקרות הוכנו לטקסים, מצעדים ואירועי ראווה. בשל כך הפך שריון הלוחות לאחד הסמלים המזוהים ביותר עם ימי הביניים האירופאים (לצד החרבות והטירות המבוצרות), והופיע ביצירות אמנות וסרטי קולנוע רבים.
היסטוריה
קרנו של השריון החלה לרדת עם התפתחות אבק השרפה והמצאת המוסקט - רובה אישי שהיה אמין יחסית ובעל יכולת חדירת שריון קטלנית, שלוחות פלדה התקשו לעצור. חוסר היכולת של השריון לעצור את קליעי הרובה החזקים הובילו בהדרגה להסרתו: בהתחלה נותר רק הקיראס (לוח החזה, הירכית ולוח הגב) אך בהדרגה ירדו גם אלה, ולקראת סוף המאה ה-19 כבר לא נותרו כוחות משוריינים באירופה.
יתרונות
שריון הלוחות חולל מהפך באמנות הלחימה של תקופתו מאחר שסיפק הגנה חסרת תקדים ללוחם העוטה אותו. בעוד שריון שרשראות היה חדיר כמעט לכל נשק דקירה שהוא (לרבות חצים מטווח קצר) ואף פגיע למכות גרזן קרב ודקירות חרב, שריון הלוחות היה עמיד מול כלי נשק אלה. מכות חרב רגילות לרוב לא חדרו אותו והוא היה חדיר לחצים רק בטווח קצר ורק מול קשתות חזקות במיוחד (כגון קשת ארוכה או רובה קשת כבד). הגנתו של אביר בשריון לוחות גותי הייתה כה טובה עד שיכול היה להילחם בו-זמנית במספר יריבים משוריינים ולא משוריינים כאחד.
איבראן
יהודי איבראן
האנטישמיות החלה להיות מורגשת בעיר בשנת 1938 ובשנת 1940 ברחו מהעיר כמה משפחות יהודיות בעקבות גילויי אנטישמיות. בשנת 1942 נעצרו ארבע משפחות יהודיות בטענה שהן ללא אזרחות הונגרית בתוקף וגורשו לקמניץ-פודולסקי.
קטן, גדול
הספר יצא לאור במספר מהדורות בשפה האנגלית. הוא תורגם לעברית על ידי המתרגם איתמר פארן וראה אור בהוצאת אודיסיאה.
פרסים ומועמדויות של ג'סטין ביבר
פרסי המוזיקה הלטינית של בילבורד
טקס פרסי המוזיקה הלטינית של בילבורד הוא הגרסה הלטינית לטקס פרסי המוזיקה של בילבורד. ביבר היה מועמד לתשעה פרסים, וזכה בשמונה מהם. אף על פי שג'סטין ביבר אינו יליד ספרד, ביבר הצליח להיכנס לרשימת המועמדים בטקס זה, והפך לאמן הבינלאומי הראשון עם מספר הרב ביותר של זכיות ומועמדויות אי פעם בתולדות טקס זה, על השתתפותו ברמיקס לשיר "Despacito"
פרסי המוזיקה של בילבורד
טקסי פרסי המוזיקה של בילבורד ממומנים על ידי מגזין בילבורד ונערכים מדי שנה בחודש מאי. ביבר זכה בכ-26 פרסים מתוך 60 מועמדויות. נכון לשנת 2022, ביבר הוא האמן החמישי עם מספר הרב ביותר של זכיות בטקס זה. ביבר הצליח לזכות בכמה פרסים בטקס זה, עקב כך שבר כמה שיאים: בפרס המוזיקה של בילבורד לאמן המוביל ביבר הועמד ארבעה פעמים בפרס זה. ביבר הוא האמן השלישי עם מספר הרב ביותר בפרס זה עם 4 מועמדויות, אחרי הזמרת האמריקאית טיילור סוויפט והזמר הקנדי דרייק, עם שמונה ושישה פרסים בהתאמה. בפרס המוזיקה של בילבורד לזמר המוביל ביבר הועמד 6 פעמים וזכה בטקס לשנת 2013, ו-2016, גם בפרס זה הזמר הקנדי דרייק הצליח לשבור את השיא של ביבר והועמד 11 מועמדויות בפרס זה. ביבר הוא האמן השני עם מספר הרב ביותר של מועמדויות בפרס זה אחרי הזמר דרייק. בפרס המוזיקה של בילבורד לשיר הסטרימינג המוביל (וידאו) ביבר זכה והועמד שני פעמים, עקב תוצאה זו ביבר שבר את השיא עם מספר הרב ביותר של זכיות ומועמדויות בקטגוריה זו.
פרסי המוזיקה של הרדיו הקנדי
פרסי המוזיקה של הרדיו הקנדי הם סדרת פרסים שנתית המוענקת על ידי איגוד השידורים הקנדי, המהווים חלק משבוע המוזיקה הקנדי.
שיאי גינס
גינס שיאי עולם הוא קובץ של שיאים המתעדכן באופן תדיר. ביבר קבע 34 שיאי גינס בסך הכל.
פרסי המוזיקה של MP3
טקס פרסי המוזיקה MP3 (גם MMA) הוא מופע פרסי מוזיקה שנתי בבריטניה, המוענקים לפי בחירת הצופים ברחבי העולם. ביבר היה מועמד לפרס אחד.
פרסי הווידאו קליפים של MTV יפן
טקס פרסי הווידאו קליפים של MTV יפן הם הגרסה היפנית של פרסי הווידאו קליפים של MTV. בדומה לפרסי הווידאו קליפים של MTV בארצות הברית, גם באירוע זה מוענקים לאמנים פרסים על שיריהם וקליפיהם באמצעות הצבעה מקוונת של צופי הערוץ. ביבר זכה בפרס אחד מתוך 6 מועמדויות בסך הכל.
פרסי NME
טקס פרסי NME הוא מופע פרסי מוזיקה שנתי בבריטניה, שנוסד על ידי מגזין המוזיקה NME. ביבר זכה ב-4 פרסים מתוך 6 מועמדויות.
אור השלום של בית לחם
היסטוריה
תאגיד השידור האוסטרי ( ORF OÖ) הקים את "אור השלום מבית לחם" ביחד עם תנועת הצופים של אוסטריה כמסורת חדשה לחג המולד לפני יותר מ-30 שנה עוד ב-1986. מדינת אוסטריה עילית תמכה באור השלום מההתחלה. מאז אותה שנה האור מאיר מדי שנה בכל רחבי אירופה, בארצות הברית ואפילו בכמה מדינות בדרום אמריקה. בשנים האחרונות הוא נמסר גם למנהיגים פוליטיים ודתיים רבים וכן לארגונים בינלאומיים.
סלובניה
מאז 1990 תנועת הצופים הקתולית בסלובניה מפיצה את האור ברחבי סלובניה, ומביאה את הלהבה לפסגת ההר הסלובני הגבוה ביותר ולנשיא ולפקידים אחרים גם כן.
ריצ'רד לנדס
קורות חיים
לנדס נשוי כיום לאסתר לנדס (לבית שאנן) וגר בברייטון, ליד בוסטון, מסצ'וסטס.
כתיבתו ודעותיו
מבחינה פוליטית דעותיו של לנדס נוטות לכיוון השמרני יותר במפה הפוליטית האמריקאית, ובאוגוסט 2012 פרסם בוול סטריט ג'ורנל מאמר תמיכה במועמד הרפובליקני לנשיאות ארצות הברית מיט רומני.
לנדס יצר ומנהל כיום (2013) שני אתרים באינטרנט העוסקים בנושא הסכסוך הישראלי-ערבי ובהטיות פוליטיות בתקשורת כנגד ישראל:
בנוסף, לנדס כותב לעיתים קרובות בדיילי טלגרף, בדרך כלל כנגד עיתונאים, פוליטיקאים ואחרים המעוותים את האמת בכל הנוגע לסכנות האסלאם ובנוגע לסכסוך הישראלי - ערבי.
הבחירות לנשיאות ארצות הברית 1896
מועמדים מהמפלגה הדמוקרטית הלאומית (דמוקרטי הזהב)
הדמוקרטים שתמכו בתקן הזהב הגיבו למועמדותו של ברייאן בכעס, תסכול ויאוש. הם החליטו ליצור מפלגה שלישית, וארגנו בחופזה אספה לאומית ב-24 ביולי, שם קיבלה המפלגה את השם "המפלגה הדמוקרטית הלאומית". פגישה באוגוסט קבעה שהמועמד ייבחר בספטמבר באינדיאנפוליס. המפלגה הציגה את עצמה בתור יורשת של תומאס ג'פרסון, אנדרו ג'קסון וגרובר קליבלנד.
למרות זאת, כמה דמוקרטים לאומיים ראו במפלגה רק כלי כדי למנוע את ניצחונו של ברייאן. המפלגה הדמוקרטית הלאומית אכן שיתפה פעולה עם הרפובליקנים שקיוו שהם ייקחו מספיק קולות מברייאן. בסופו של דבר, המפלגה קיבלה 100,000 דולר מהרפובליקנים.
מימון
מקינלי הוביל שיטה חדשה למימון מסע הבחירות שלו. במקום לבקש מנציגים של המפלגה בממשל לתרום לו חלק ממשכורתם, האנה הלך לאנשי עסקים ותעשיינים והציע להם הצעה עסקית. ברייאן עלול היה לנצח, הוא הסביר, ומקינלי צריך כסף רב כדי לנצח בבחירות. הוא שאל כמה שווה לעסקים שברייאן לא יהיה הנשיא. הפנייה לאנשי העסקים הביאה לגיוס 3.5 מיליון דולרים.
מסע הבחירות בסתיו
את רוב אוקטובר ברייאן בילה במערב התיכון, ונאם שם 160 נאומים.
פוניקולי פוניקולה
פוניקולי פוניקולה (Funiculì, Funiculà) הוא שיר נפוליטני ידוע שנכתב בנפוליטנית על ידי העיתונאי האיטלקי פפינו טורקו למוזיקה של המלחין האיטלקי לואיג'י דנצה בשנת 1880 לרגל פתיחת הפוניקולר בהר וזוב. השיר הושמע לראשונה במלון קוויסיסאנה (Quisisana) שבקסטלמרה די סטאביה (Castellammare di Stabia) ובמהרה הפך פופולרי ביותר והושר בכל רחבי איטליה.
שערוריית ההעתקה
שש שנים לאחר כתיבת השיר, שמע המלחין הגרמני ריכרד שטראוס את השיר בעת ביקור באיטליה, ובחשבו שמדובר בשיר עם איטלקי, שילב אותו בפואמה הסימפונית "מאיטליה" (Aus Italien) שלו. דנצה הגיש נגדו תביעה בשל הפרת זכויות יוצרים, וזכה בה, ושטראוס נאלץ לשלם לו תמלוגים בגין כל ביצוע של היצירה שכתב.
מילות השיר בנפוליטנית
Se n' 'e' sagliuta, oi' ne', se n' 'e' sagliuta la capa già! E' gghiuta, po' e' turnata, po' e' venuta... sta sempe cca'! La capa vota, vota, attuorno, attuorno, attuorno a tte! Sto core canta sempe nu taluorno Sposammo, oi' ne'! Jammo 'ncoppa, jammo ja', funiculi', funicula'!
סילברצ'ייר
היסטוריה
ב-1992, החלו הסולן דניאל ג'ונס והמתופף בן גיליס לנגן ביחד כשלמדו בבית ספר יסודי. כאשר הם החלו ללמוד בתיכון הצטרף אליהם חברם לכיתה כריס ג'ואנו כבסיסט. השלושה הקימו להקה בשם "Innocent Criminals". פריצת הדרך של הלהקה התרחשה ב-1994, כאשר הם זכו בתחרות ארצית אשר נקראה "Pick Me". הפרס היה הקלטת סינגל וקליפ. ללהקה ניתנה את האפשרות לשנות את שמה, וחברי הלהקה בחרו לקרוא לה "סילבצ'ייר". השם נבחר בעקבות איות שגוי של צמד המילים "סילבר צ'ייר". הצלחת הלהקה הובילה אותה לחתימת חוזה עם חברת ההקלטות "סוני". אלבום הבכורה של הלהקה, "Frogstomp", יצא ב-1995. באותה תקופה הלהקה הייתה מזוהה עם סצנת הגראנג' של סיאטל, הן בגלל הסאונד הכללי והן בגלל הקול של הסולן דניאל ג'ונס, שהזכיר את הסולנים של הלהקות פרל ג'אם וסטון טמפל פיילוטס. חברי הלהקה היו בני 15 בלבד כשהאלבום יצא, והוא הפך לאלבום המצליח ביותר שלהם עד כה (2005). סילברצ'ייר הייתה להקת הרוק אוסטרלית המצליחה ביותר בשנות התשעים.
האוסה (קבוצה אתנית)
היסטוריה
על פי אגדת האוסה, נסיך ערבי נדד מבגדד לסאהל בשם באיג'ידה (Bayajidda) והוא נחשב לאב הקדמון של שבט האוסה. הנסיך הרג נחש מפלצתי שאיים על תושבי העיר דאורה, ולאחר מכן נשא לאשה את מלכת העיר שלה היו שישה בנים. ביחד הם הביאו בן נוסף, וכל אחד משבעת הבנים שלט על אחת משבע ערי-מדינות האוסה: בירם, ראנו, קאנו, קטסינה, זאריה, דאורה, גוביר. הבנים הפכו למלכים הראשונים.
הבריטים נעזרו באצולת הח'ליפות ובשיטות הפוליטיות, הכלכליות והמנהליות שלה כדי להרחיב את כוחו של השלטון הקולוניאלי. הם עשו זאת במסווה של ביסוס המוניטין של המערכת החברתית-דתית והפוליטית של הח'ליפות באזורי חגורת האמצע של ניגריה, שם הח'ליפות טרם שלטה.
לבוש
לאנשי האוסה יש קוד לבוש מוגבל הקשור לאמונותיהם הדתיות. את הגברים אפשר לזהות בקלות באמצעות הלבוש המפואר שלהם שהוא גלימה גדולה המכונה באבן ריגה (Babban riga) וגלימה הנקראת גלביה או ג'ואני (juanni). הגברים רשאים לחבוש כיסוי ראש לבחירתם הנקרא פולה (fula), נשים מזוהות על ידי מעטפת הנקראת אבאיה (abaya), חולצות, צעיפים, חיג'אב. הן מעצבות את השיער עם האריגים ובנוסף הן עונדות תכשיטים ומקשטות את עצמן בעיטורים וציורים. ציורי החינה והללי (lalli) הם הכרחיים לאיפור.
נישואין
הרכיב הבסיסי בהסכם הנישואים הוא מתן מוהר (bridewealth) ממשפחת החתן וקבלתו על ידי משפחת הכלה. המוהר הוא סכום כסף משתנה אך תמיד יהיה בשווי של ההכנסות הכספיות של היחידות המשפחתיות המקומיות. חוץ מתשלום המוהר, מצופה מהבעל לשלם את כל הוצאות הנישואים.
יד המורה
היסטוריה
בשנת התשס"ט נבחר ניר ברקת כראש עיר, ביקר בבית הספר ובסמוך לביקורו ניתנה הודעה על פתיחת כמות כיתות לפי מספר התלמידים שירשמו בפועל. בשנת התשס"ט החלה הקרן לירושלים במימון מחקר אקדמי רב שנתי על בית הספר לצורך בדיקת הרחבת מודל בית הספר לבתי ספר אחרים בארץ.
רעידת האדמה בשארם א-שייח' (1969)
נזקים מרעידת האדמה
רעידת האדמה השפיעה במיוחד על האיים הסמוכים טאווילה וגובל, הפילה על הקרקע אנשים שהיו קרובים למוקד רעידת האדמה, וגרמה במקרים רבים להתמוטטות סלעים באזור שדואן, אך משום שהאיים אינם מאוכלסים לא נגרם נזק ממשי, למעט כמה שברים מסוימים במגדלור "שאכר". בעיר ע'רדקה נוצרו שברים קירות של תחנות כוח עשויה מבטון מזוין, והטיח נסדק בשני בתי מלון. נזק דומה נראה גם מצפון במנזר סנטה קתרינה בשארם א-שייח' (שבה מרבית האנשים התקשו לעמוד במהלך רעידת האדמה) נוצרו סדקים בקירות, חפצים נפלו מהמדפים, ורהיטים נעו או התהפכו. שדות הנפט אשר בקרבת חופי מפרץ סואץ לא נפגעו.
אווראז
פחם
מכרות הפחם של הקבוצה נמצאים ברובם באובלאסט קמרובו ורפובליקת סאחה.
לי (יחידת מידה)
ערכים משתנים
יחידת המידה המסורתית לאורך של הסינים הייתה ה"צְ'ה". ככל שערכו השתנה עם הזמן, כך השתנה גם ערכו של ה"לי". בנוסף, לעיתים גם השתנתה כמות ה"צְ'ה" ב"לי". סיבוכיות נוספת נבעה מההחלטה תחת שושלת צ'ין שה"לי" יכלול 360 "צעדים" (步, בּוּ), אבל כמות ה"צְ'ה" בכל "בּוּ" הוקטנה מ-6 ל-5 דבר שגרם את הקטנת ה"לי" בשישית. לפיכך ה"לי" של שושלת צ'ין (בערך 576 מטרים) הפך לאחר ביצוע שינויים נוספים ל"לי" של שושלת האן שנקבע כ-415.8 מטרים.
תחת שושלת טאנג (618 – 907) היה ה"לי" בערך 323 מטרים.
תרבויות אחרות
על אף שנעשה שימוש ביחידות המידה באורח בלתי רשמי החל בשושלת ג'ואו, היו אלו הערכים של שושלת טאנג שאומצו על ידי שני העמים. ה"רי" של התקופה הקדומה ביפן היה זהה לאורך של יחידת המידה הסינית, שווה ערך ל-6 צ'ו (בערך 500–600 מטרים), אבל אחר כך הוא התארך על מנת לציין את המרחק שאדם יכול ללכת בזמן נתון. ולכן היו כמה סוגים של "רי" של 36, 40 ו-48 צ'ו. שוגונות טוקוגאווה בתקופת אדו הגדירה את ה"רי" רשמית כ-36 צ'ו, תוך מתן רשות לעשות שימוש בהגדרות אחרות, וההגדרה האחרונה של הממשלה היפנית ב-1891 אימצה הגדרה זו. הערך המדויק של ה"רי" היפני נקבע בזמן זה ל-43,200/11 שהם שווי ערך ל-3,927.27 מטרים.
רוי היינס
כמו כן היינס מוביל הרכבים כבר עשרות שנים. הוא הקליט אלבומים רבים כמוביל, והופיע ברחבי העולם. בשנת 2009 ביקר בישראל.
יעקב בורק
ביוגרפיה
בורק מתגורר בתל אביב. הוא נשוי בשנית לנחמה, ואב לשני ילדים מנישואיו הראשונים. השתתף כשחקן בסדרת הטלוויזיה 30 ש"ח לשעה.
אולף מרבולד
ביוגרפיה
בנובמבר 1992 סוכנות החלל אירופי החל בשיתוף פעולה עם רוסיה בטיסות לחלל. במסגרת זו מרבולד טס לחלל בחללית סויוז TM-20. החללית עגנה בתחנת החלל מיר. מרבולד חזר מחלל בחללית סויוז TM-19. בסך הכול הוא היה בחלל 49 ימים, יותר מכל אזרח גרמני אחר.
אלגוריתם פלויד-וורשאל
תיאור האלגוריתם
פסאודו קוד:
אלכסנדר לבייקין
קורות חיים
אלכסנדר לבייקין נולד במוסקבה למשפחת גיבור ברית המועצות, גנרל בחיל האוויר הסובייטי. לאחר סיום בית הספר הוא התחיל לימודי הנדסה באוניברסיטה טכנית במוסקבה. בשנת 1974 הוא התחיל לעבוד בתאגיד הטילים והחלל אנרגיה.
בשנים 1987 אלכסנדר לבייקין שוגר לחלל בחללית סויוז TM-2 לצד יורי רומננקו. החללית התחברה לתחנת החלל מיר. אלכסנדר לבייקין שהה בחלל 174 ימים. במהלך תקופה זו הוא ביצע מספר מחקרים ופעמיים פעילות חוץ רכבית. בעקבות בעיות לב שהתגלו חזר לכדור הארץ לפני המועד המתוכנן. בהמשך התברר שמצבו תקין והוא המשיך הכנות לטיסות המשך.
טוני פארקר
ראשית הקריירה
בקיץ של שנת 2000, הוזמן פארקר למחנה קיץ מיוחד לזיהוי כישרונות של נייקי. תחת עיניהם של מספר סקאוטים מקצועיים ומאמני כדורסל במכללות, הוא שיחק יחד עם מספר שחקני NBA נוספים לעתיד, כדוגמת דריוס מילס, זאק רנדולף ועומאר קוק. במפגש שהתקיים במחנה זה בין שחקנים אמריקאים לבין שחקני "אולסטאר" אירופיים, השיג פארקר 20 נקודות, שבעה אסיסטים, ארבעה ריבאונדים ושתי חטיפות. הופעתו המרשימה של פארקר הביאה להתעניינות בשחקן מצידן של מספר קבוצות כדורסל בכירות בליגת המכללות האמריקאית, כדוגמת UCLA וג'ורג'יה טק, שניסו לשכנע את פארקר להצטרף אליהן. אף על פי כן, פארקר החליט לשלול את המעבר למכללות ולהישאר בצרפת. הוא שיחק במשך שתי עונות במדי ראסינג פריז מהליגה הצרפתית, לפני שנרשם לדראפט ה-NBA בשנת 2001.
המרדף אחר האליפות הרביעית
בעונת פארקר עזר לקבוצתו להשיג את המאזן הטוב ביותר במערב עונה שנייה ברציפות. ב-4 בפברואר 2012 פארקר מסר את האסיסט ה-4,477 שלו בסן אנטוניו ובכך חלף על פני אייברי ג'ונסון והפך לשחקן שמסר הכי הרבה אסיסטים בסן אנטוניו ספרס. במשחק עצמו פארקר קלע 42 נקודות בדרך לניצחון על אוקלהומה סיטי ת'אנדר. פארקר נבחר בפעם הרביעית למשחק האולסטאר וסיים במקום החמישי בהצבעות ל-MVP. סן אנטוניו הודחה בגמר המערב בתוצאה 2–4 על ידי אוקלהומה.
מחוץ לכדורסל
ב-2007 קיבל פארקר את אות לגיון הכבוד בדרגת האביר. בשל היותו כדורסלן בולט, הוא הופיע על עטיפת המשחק NBA Live בשנת 2009.
שארל מינש
שארל מינש (בצרפתית: Charles Münch; 26 בספטמבר 1891 – 6 בנובמבר 1968) היה מנצח וכנר צרפתי.
הרנוג השיטים
הרנוג השיטים משמש כצמח פונדקאי של הפרפר תכילתן ההרנוג.
לוצ'יליו ואניני
קורות חייו
מאוחר יותר ברח מאיטליה לאנגליה מפחד האינקוויזיציה, אך באנגליה הושלך לכלא עקב האשמתו בכפירה, ועונה קשות בכלא על ידי הפרוטסטנטים. ואניני זוכה בבית דין דתי לאחר שהראה כי בחוברות שכתב קיימות אזהרות מכופרים. בשנת 1613 חזר לאיטליה ושוב ברח ב-1615 לליון שבצרפת. שם נרדף שוב והחליט להתחזות לסופר ופילוסוף בשם יוליוס קיסר. הוא עבר לפריז, שם התפרסם כסופר וכנואם מצוין בעל ידע רב בתאולוגיה, עד כדי כך ששגריר האפיפיור התייעץ עמו.
הוכחת ואניני לגבי חוזק האלוהים
בשנת 1605 הציג ואניני טיעון בדבר חוזקו של האלוהים מול השטן. הטיעון כוון כנגד הטיעון הכנסייתי הקתולי כי האלוהים חזק מהשטן. להלן הטיעון:
לוק פרי (פילוסוף)
ביוגרפיה
ב-2002 התמנה על ידי ז'אק שיראק, נשיא צרפת, לשר הנוער, החינוך והמחקר בממשלת צרפת - תפקיד ששימש בו עד 2004. במסגרת תפקידו זה הציע דרכים כדי ליישם את החוק הצרפתי האוסר על שימוש בסמלים דתיים בבתי הספר. ב-2005 שב לתפקידו כפרופסור לפילוסופיה בסורבון, וניהל שם סדרת הרצאות בנושא "מהי פילוסופיה?" ב-2006, כחלק של סדרת הרצאותיו שאורגנו על ידי מרכז התרבות הצרפתי בשיתוף עם המוסד הבינלאומי לחקר השלום באוסלו, ביקר בנורווגיה וקיים שם סמינר בנושא "החילוניות וחופש המחשבה". ספרו "ללמוד לחיות" (2006) מבוסס על הרצאותיו בסמינר זה.
ג'ון שייר
תיכון
שייר למד בבית הספר התיכון גלנברוק נורת'. בתיכון החל להתגבש הכינוי של שייר, "ג'ורדן היהודי". קבוצתו בתיכון היא הראשונה והיחידה בכל רחבי ארצות הברית שזכתה באליפות אזורית שכל החמישייה שלה מורכבת משחקנים יהודים. בשנתו הראשונה בתיכון הוביל את קבוצתו בנקודות ובאסיסטים. בשנתו השנייה נבחר לחמישיית האול-סטייט (החמישייה הטובה במדינה) של אילינוי.
אוניברסיטת דיוק
ספורטס אילוסטרייטד הציגו את תמונתו של שייר על כותרת המגזין ב-12 באפריל.
קריירה
פרשן ESPN דאג גוטליב סבר בינואר 2010 ששייר "כנראה לא שחקן NBA, אבל יהדותו מאפשרת לו לקבל דרכון ישראלי, והוא יהיה אחד השחקנים הנחשקים מעולם על ידי קבוצה כמו מכבי תל אביב". דייוויד ת'ורפ, פרשן ESPN ותיק ומומחה לגבי שחקני שנה ראשונה חלק על דעתו של גוטליב. הוא אמר שרוב קבוצות ה-NBA יוכלו להרוויח משחקן כמו שייר אם ישחק כשחקן שישי. צ'אד פורד, מומחה הדראפט של ESPN דירג את שייר בתוך 60 הנבחרים בדראפט 2010. כששייר נשאל במרץ 2010 אם הוא ייבחר בדראפט 2010, הוא ענה בביטחון שהוא יכול.
עיתון ה"דאלאס מורנינג ניוז" דיווח במאי 2010 לפי האתר NBADraft.net שקיים סיכוי ששייר ייבחר בבחירה הראשונה של דאלאס מאבריקס בדראפט, הבחירה ה-50 בדראפט כולו. האתר Bleacher Report צפה ששייר ייבחר בבחירה ה-51 על ידי אוקלהומה סיטי ת'אנדר, והאתר Yahoo שיער שהוא ייבחר שתי בחירות מאוחרות יותר, הבחירה ה-53 על ידי אטלנטה הוקס.
ב-22 בספטמבר 2010 הסכים שייר להצעה מקבוצת ה-NBA לוס אנג'לס קליפרס והגיע למחנה האימונים שלה. מאמן הקליפרס ויני דל נגרו אמר:. כשהגיע למחנה של הקליפרס עברו חודשיים מאז הפציעה בעינו, ולמרות זאת, הוא עדיין לא החלים במאה האחוזים. ב-9 באוקטובר הוא שוחרר מסגל הקליפרס.
פרופיל כשחקן
על שייר נאמר שהוא "וינר" באופיו, וגם כשהוא לא יצליח לקלוע הוא יוכל לעזור לקבוצתו לנצח בדרכים אחרות. לשייר יש רמת IQ גבוהה בכדורסל. בנוסף, הוא אוהב לנהל את המשחק ולהחזיק בכדור, אף על פי שלפעמים לא כרכז. ידוע כשחקן לא בעייתי, ניתן לאימון ומסתדר עם המאמן. יותר טוב בעמדת הקלע מאשר בעמדת הרכז. זורק ללא מאמץ ובאחוזים טובים מאחורי קשת השלוש. מוסר מעל לממוצע, זורק עונשין מצוין, לא מאבד הרבה כדורים וזז על המגרש בצורה טובה ללא הכדור. לשייר יש גם חולשות כמו; קושי בהגנה על רכזים מהירים וקלעים חזקים, חלש בצורה פיזית, לא מספיק אתלטי ומתקשה לסיים צעד וחצי. שייר הושווה מספר פעמים ל"פיסטול" פיט מרוויץ', שנכנס להיכל התהילה של הכדורסל.
היכל התהילה
שייר הוא יהודי, וב-2006 הוא נבחר להיכל התהילה של הספורט היהודי.
מיכיל קרמר
קריירת מועדונים
בקיץ חתם בדן האג. הוא הבקיע 7 שערים בעונתו הראשונה ו-17 בשנייה.
ב-30 במאי 2018 עזב לראשונה את הולנד וחתם במכבי חיפה. ב-4 באוגוסט 2018 כבש את שער הבכורה שלו מול עירוני קריית שמונה במסגרת משחקי גביע הטוטו. ב-26 באוגוסט 2018 הורחק במשחק הליגה נגד מכבי תל אביב, לאחר שקילל את השופט. כתוצאה מכך הורחק משלושה משחקים בפועל.
קבורה משנית
בתקופת הברונזה
בתקופת הברונזה התיכונה והמאוחרת נמצאו קבורות משניות מעטות יחסית לקבורות ראשוניות, בין השאר בתל נאמי (בין נווה ים להבונים) בו נמצאו קבורות משניות של חלקי שלדים עם מנחות קבורה – שם ייתכן שהקברים רוקנו לצורך שימוש חוזר, אולם ייתכן ששם שודדי קברים הם שקברו מחדש את הנקברים מהקבורה הראשונית שנשדדה מתוך כבוד להם.
בארמון המלכותי שבעיר קטנה נמצאה מערת קבורה מלכותית, שממצאיה לא נבזזו. המערה הורכבה מחדר ראשי, ממנו היו כניסות לשלושה חדרים צדדיים, ולכל חדר היה תפקיד שונה. בחדר המרכזי התבצעה הקבורה ונערכו הטקסים, כולל טקס המשתה הראשי (המרזח). בצדו השמאלי של החדר נמצא ארון קבורה מבזלת ללא מכסה, ובו שרידי שלושה אנשים, שלושתם אינם שלמים – עצמותיהם נלקחו לשם מקבורתם הראשונית. הקבורה הראשונית נעשתה בחדר הימני, בו נמצאו שני ספסלי אבן שעל אחד מהם שכב השלד היחיד בכל המערה שנותר שלם ותקין מבחינה אנטומית – ככל הנראה הנקבר החדש ביותר, היחיד שלא הספיקו להזיז; כן נמצא בו ארון האבן השני במערת הקבורה, גם הוא ללא מכסה, ובו שרידי שני פרטים, מספר כלי חרס וקערות זהב. החדר השמאלי שימש כולו כגלוסקמה (כלומר, מאספה ), ובו הונחו, כשהובאו מכל שאר חדרי המערה, עצמות האנשים (וכן עצמות בעלי חיים) במקום מנוחתם הסופי. כמו בשאר המערה, גם שם נמצאו קערות עם מנחות למתים. ניתן לשער מממצאי המערה על תהליך הקבורה כולו, הראשונית והמשנית: כשהמלך מת, גופתו ככל הנראה חוממה, לא ברור איפה אך כנראה בחוץ, אולי כטקס ציבורי. לאחר מכן הובאה הגופה למערה לקבורתה הראשונית, כנראה בחדר הימני. בקבורה המשנית הגופה שכבר נרקבה הועברה לארון אבן, שם נהנו ממנחות ומטקסי המשתה למתים. הקבורה השלישית (tertiary burial) בוצעה לנקברים הישנים ביותר, שהעברו לחדר השמאלי, המשמש כגלוסקמה.
ז'ורדי
קורות חייו
ז'ורדי נולד בסן ז'רמן און לה, פרוור של פריז. אביו, קלוד, היה מפיק מוזיקלי, וב-1992 הפיץ סינגל בביצוע של בנו בן ה-4 וחצי, בשם "!Dur dur d'être bébé" ("קשה קשה להיות תינוק"). השיר הפך ללהיט שכבש את מצעדי הפזמונים הן בצרפת (בה שהה 15 שבועות במקום הראשון) והן במדינות אחרות באירופה, דרום אמריקה ומזרח אסיה. בזכות הצלחה זו נרשם ז'ורדי בספר השיאים של גינס כזמר הצעיר ביותר ששיר בביצועו עמד בראש מצעד הפזמונים. בהמשך אותה שנה הקליט ז'ורדי את האלבום "Pochette Surprise" שכלל את "!Dur dur d'être bébé", וב-1993 הקליט אלבום נוסף בשם "Potion magique". בניסיון לרכב על גל ההצלחה, הקימו הוריו פארק שעשועים בנורמנדי בשם "La ferme de Jordy" ("החווה של ז'ורדי"), אך המיזם נחל כישלון והוא נסגר ב-1996. באותה שנה גם התגרשו הוריו.
תפילת שמונה עשרה
תפילת שמונֶה־עשרה היא התפילה העיקרית בסדר התפילה בימות החול והיא נאמרת בתפילות שחרית, מנחה וערבית. תפילה זו היא אחת מתפילות העמידה והיא נאמרת בלחש כשהמתפלל עומד ורגליו צמודות זו לזו וישרות. בספרות חז"ל מציינת המילה "תפילה" את התפילה הזו במיוחד, ולא תפילות אחרות.
זמני התפילה
מי שהחסיר תפילה בשוגג או באונס חייב בתפילת תשלומים בזמן התפילה העוקבת.
הביצה הירושלמית
מקור הכינוי "הביצה" היה כלפי הפלח הירושלמי של צעירי הציונות הדתית מהסוג הזה, אך הוא נסב על התופעה הכללית של צעירים דתיים בשנות העשרים ואף השלושים לחייהם, המנהלים חיי קהילה בעלת מאפיינים של אורח חיים מסורתי מחד, ומפתחים קריירה ללא משפחה מאידך - שלא כמקובל בחברה הדתית.
התייחסות חברתית לתופעה
רבים מראשי הציונות הדתית אינם רואים בעין יפה את היווצרותה של תופעת "הביצה". יש הטוענים כי רווקות ממושכת אינה מתיישבת עם אורח חיים יהודי-דתי שעליו להיות מאופיין בחיי משפחה ונישואין, מה גם שאינטראקציה בין בנים ובנות שלא על בסיס נישואין אינה מקובלת על התפיסה הדתית המחמירה. יש הטוענים כי אף על פי ששאיפתם של רבים מצעירי הביצה היא להתחתן, הרי שבפועל חיי קהילה של רווקים דתיים, הופכת את הרווקות לאורח חיים נוח ונטול מחויבות. מאידך, טוענים אחרים כי למנהיגי הדתיים הלאומיים אין כלים להתמודד עם תופעת הרווקות ולכן הם משליכים את האשמה לתופעה על הרווקים עצמם, במקום להכיר בקושי של צעירים דתיים להינשא.
גנבת דעת
גנבת דעת במקורות
בתוספתא שם נכתב עוד שישראל גנבו את הדעת העליונה של הקב"ה כאשר אמרו במעמד הר סיני "נעשה ונשמע", מפני שלא התכוונו להגשים את הדבר.
פרד סיטון
ביוגרפיה
סיטון היה פעיל בפוליטיקה של המפלגה הרפובליקנית. הוא שירת בבית המחוקקים החד-ביתי של נברסקה משנת 1945 עד 1949. הוא מונה לסנאט של ארצות הברית דצמבר 1951, על ידי מושל נברסקה ואל פיטרסון על מנת למלא את שארית תקופת כהונתו של קנת' ורי. סיטון היה סנאטור במשך פחות משנה. הוא נאלץ לעזוב את תפקידו בראשית בנובמבר 1952, כאשר דווייט גריזוולד זכה בבחירות המיוחדות לסנאט להשלמת כהונתו המלאה של ורי.
יונדאי i20
המכונית מוצעת במרכב האצ'בק עם שלוש או חמש דלתות. המכונית לא נמכרת בדרום-קוריאה וצפון אמריקה, שם נמכרת יונדאי אקסנט בגרסת ההאצ'בק.
מועדות
מוּעָדוּת (בלועזית: רצידיביזם) הוא דפוס התנהגותי של עבריינים מורשעים אשר שוחררו מהכלא לקהילה ושבים לבצע עבירות. שיעור העבריינים שחוזרים ומבצעים עבירות בפרק זמן מסוים לאחר שחרורם מוגדר כ"שיעור מועדות" (recidivism rate). בשנים האחרונות בדקו מחקרים רבים את שיעורי המועדות בקרב עבריינים שונים. מחקרים אלה מסייעים לגורמים שונים במערכת אכיפת החוק (בתי המשפט, בתי סוהר, קציני מבחן) להעריך את מידת המסוכנות של העבריינים ומתוך כך להחליט על הצורך לפקח עליהם בעתיד. ההסתברות לחזרה לפשע תלויה בגורמים רבים, ובהם אופי העבירה והימצאות רכיבים ממכרים בה (כגון עבירות הקשורות לשימוש בסמים ואלכוהול), רמת התמיכה המשפחתית באסיר ששוחרר, ושילובו הכללי בחברה ובמקום עבודה. כדי למנוע תופעות חזרה לפשע, קיימות תוכניות שיקום שונות והוסטלים שונים האמורים לסייע לאסיר להשתלב חזרה בחברה.
אפקט המאסר
במטא-אנליזה בה נבחנה יעילות ההרתעה של התוכנית ודומותיה, נמצא כי הן הגבירו באופן ישיר את שיעורי הפשיעה והובילו לשיעורי מועדות גבוהים יותר בהשוואה לבני נוער שלא השתתפו בתוכנית. עבירותיהם של בני הנוער לאחר התוכנית כללו גניבות, שימוש בסמים, השתכרות בציבור, הימורים, סחיטה, והונאה. אף אחד מ"בוגרי" הסדרה לא הורשע מאז בעבירה, למעט אנג'לו ספציאלה, שבשנת 2010 הורשע ונידון ל-25 שנות מאסר על אונס ורצח שכנתו בשנת 1982 (זמן קצר לאחר צילום הסדרה). ככל הנראה אפשר להסביר ממצא זה בשניים: ראשית, בכך שבני הנוער יצאו "מחוזקים" מהשתתפות בתוכנית, במובן שתפיסת הסיכון שלהם התחזקה והתפתחה אצלם תחושת "לי זה לא יקרה". שנית, וחמורה יותר, בני הנוער שנשלחו לתוכנית הפנימו את התג העברייני בצורה חריפה ומשום כך המשיכו לפשוע בשיעורים בגבוהים יותר, מתוך תפיסה של "ממילא אני אגיע לכלא".
קרדיגיון
קרדיגיון (בוולשית: Ceredigion) הוא מחוז בויילס, לשעבר נקרא קרדיגנשייר (Cardiganshire). מן המאה החמישית ועד המאה ה-13 היה המקום ממלכת קרדיגיון שעל שמה קרוי. המחוז הוא בעל אוכלוסייה כפרית בעיקר וכולל 50 ק"מ חוף ים לאורכו של מפרץ קרדיגן ופנים-ארץ הררי.
ויטני – I Wanna Dance with Somebody
ביקורת
מבקר הקולנוע אוון גלייברמן, כתב במגזין Variety שהסרט הוא אחד מעשרת הסרטים הטובים ביותר לשנת 2022, וציין כי הסרט הוא "סוג הביוגרפיה המפוארת של מוזיקת הפופ היוצאת שאתה נכנע לו או שלא - ואם תעשה זאת, אתה עלול למצוא את עצמך כל כך רגשני." יובל אראל ציין כי הסרט הוא יצירה מורכבת המיועדת למעריצי הזמרת, ושנראה כי יוצרי הסרט חששו לגעת בנקודות הקשות והלא מחמיאות לדמותה של ויטני. ארז דבורה כתב ב-ynet שהשחקנית הבריטית נעמי אקי המגלמת את יוסטון אומנם מצליחה ללכוד את הרוח של הזמרת ואת הנוכחות של אישיותה אך הסרט מרכך את הדרמות בחייה של ויטני ומשמיט אלמנטים הקשורים למערכות יחסים בחייה, בין היתר המאבק שלה עם אביה לאחר שגילתה פרטים לגבי אופן הניהול הבעייתי של כספיה.
בית המדרש הגבוה למדעי היהדות
תלמידים
לבית המדרש הגבוה למדעי היהדות התקבלו אך ורק תלמידים שעמדו בהצלחה בבחינות הבגרות הממשלתיות בגרמניה, רובם בוגרי בתי ספר תיכוניים, ורק בודדים עמדו בבחינות אחרי לימודים אקסטרניים. מכיוון שבית המדרש לרבנים בברסלאו ובבית המדרש לרבנים בברלין נדרשו התלמידים להתנהגות דתית, נטו תלמידים מבתים דתיים להגיע לבתי מדרש אלו ותלמידים מבתים לא דתיים נטו להגיע לבית המדרש הגבוה למדעי היהדות.
המשלחת הצבאית לאתיופיה (1868)
המהלך הצבאי
ב-10 באפריל 1868 נערך הקרב למרגלות מקדלה השוכנת על אמב, ובתוך שעתיים הובס הכוח האתיופי. הבריטים ספגו שתי אבדות בנפש ו-18 פצועים, בעוד ש-700 מחייליו של תוודרוס נהרגו ו-1,400 נפצעו. הקיסר שחרר את השבויים ושלח יד בנפשו ב-13 באפריל, בעת שהצבא הבריטי החל בהתקפה על מקדלה עצמה.
העלייה אל ההר
העלייה אל ההר הוא קובץ מאמרים בעריכת אברהם שבות, גאוגרף ומתכנן אזורי ביהודה ושומרון, המסכם 28 שנות התנחלות. שבות היה בצוות ההתיישבות של גוש אמונים, במזכירות תנועת ההתיישבות שלה אמנה, וריכז את עבודת ועדת השרים להתיישבות, בראשות שר המדע והפיתוח, יובל נאמן. במשך 25 שנה, משנת 1967 עד לשנת 1992, הוקמו 136 יישובים ביהודה ושומרון.
גוש עציון
בשנים 1943–1948 הוקמו באזור ארבעה קיבוצים. מלחמת העצמאות הביאה לחורבן יישובי הגוש. חברים ב"אגודת בני גוש עציון", ביקשו לחדש את היישוב היהודי בגוש. בכ"ב באלול תשכ"ז - 29 ביולי 1967 יצאו מירושלים ראשוני המתיישבים לכפר עציון המתחדש. הם עשו את הדרך במשוריין של אגד ממלחמת העצמאות והתיישבו במחנה הצבאי הירדני, בכפר עציון ההרוסה. בשנת 1970 הוקמה אלון שבות - ליד עץ האלון המפורסם שסימל לבנים את מיקומו של הגוש, בעת שצפו בשרידיו מתוך הקו הירוק. בשנת 2002 היו באזור 15 יישובים, בהם היישובים העירוניים אפרת וביתר עלית.
חברון
בב' בניסן תשכ"ח - 31 במרץ 1968 הגיע חבורת יהודים לחברון לבית מלון "נהר אל-חאלד" המקומי במטרה להיות בעיר בחג הפסח. מרכז הקיבוץ המאוחד, תנועתו של יגאל אלון שלחה ברכה לשבים לחברון. ב-12 במאי 1968 ממשלת ישראל אישרה את ההתיישבות היהודית בעיר והוחלט על הקמת קריית ארבע. הוסכם כי עד להקמת הקריה ישהו המתנחלים בבנין הממשל הצבאי. בשנת 1972 נכנסו המשפחות הראשונות לקריית ארבע.
אלון מורה
ראש הממשלה דאז יצחק רבין הורה על פינוי וב־25 ביולי 1974 עלו להתיישב בסבסטיה. אחרי שבעה ניסיונות כושלים ולאור החלטת עצרת האו"ם על הכרזת התנועה הציונית כגזענית, אושר למתיישבים בחנוכה תשל"ו להתיישב זמנית במחנה הצבאי בקדום, שם הוקם היישוב קדומים ולימים הוקם ליד שכם היישוב אלון מורה.
התכנון והביצוע
יהודה ושומרון עברו לשליטה ישראלית ללא תכנון מוקדם. לרשויות המדינה לא היו תוכניות לשליטה על "השטחים המשוחררים" וכל שכן, להתיישבות יהודית באזור. מה עוד שאזורים אלה לא זכו לתשומת לב יהודית גם בתקופה לפני הקמת המדינה. וכך ההתיישבות ביו"ש הייתה תוצאה של יוזמות של קבוצות ושל פרטיים.
יישובי יש"ע לא נועדו להתיישבות חקלאית. עם זאת קיימת חקלאות באזור והיא פועלת באפיקים הבאים:
אדמות יהודה ושומרון
הנושא האחרון נידון בשני מאמרים של פליאה אלבק ומשה גליק. המסקנה הייתה כי אדמות המדינה הן הפוטנציאל להקמת יישובים יהודיים ביהודה ובשומרון.
אורי פז
אורי פז הוא עיתונאי ישראלי ובעל תואר שלישי בתקשורת מאוניברסיטת בר-אילן, המשמש כממונה על קבילות הציבור בתאגיד השידור הישראלי וכיושב ראש ועדת האתיקה הפנימית. שימש בעבר כמנכ"ל ועורך ראשי של ערוץ 99 - ערוץ הכנסת, מאז הקמתו בשנת 2004, עד לשנת 2018 וכסמנכ"ל התוכן בחברת החדשות של ערוץ 2.
לאונור מאוסטריה
משפחתה
ב-16 ביולי 1518 התחתנה לאונור עם מנואל הראשון, מלך פורטוגל, ממנו נולדו לה שני ילדים: ב-7 ביולי 1530 התחתנה לאונור בשנית עם פרנסואה הראשון, מלך צרפת, אך ממנו לא נולדו לה ילדים.
יוסף סורינוב
קריירה בליגה הלאומית בישראל
גם בבית"ר ירושלים הצטיין סורינוב וזכה לאהדה רבה בשל משחק ההקרבה שלו. הוא שיחק בקבוצה עד עונת 1974/1975. בגמר גביע המדינה בכדורגל 1974/1975 נוצחה בית"ר ירושלים 3:1 על ידי הפועל כפר סבא, וסורינוב הואשם על ידי האוהדים בכישלון.
הנבחרת הלאומית
סורינוב הוזמן לנבחרת הלאומית על ידי המאמן עמנואל שפר, ומשחקו הראשון בשורותיה התקיים בבארי באיטליה מול נבחרתה הצעירה של איטליה והסתיים בהפסד ישראל 2:0. ברוב שנותיו בנבחרת ישראל, שיחק סורינוב כשוער שני ליצחק ויסוקר, ושותף בדרך כלל רק במשחקי ידידות.
ירגזי שחור
ירגזי שחור (שם מדעי: Periparus ater) הוא ציפור שיר קטנה בת למשפחת הירגזיים. זהו מין בעל תפוצה רחבה ונפוץ ביערות ממוזגים ברחבי האזור הפלארקטי. הירגזי השחור הוא אחד מ-20 ציפורי הגן הנפוצות ביותר באירלנד. בישראל הוא מזדמן נדיר ביותר בצפון הארץ.
תפוצת תת־מינים
לירגזי השחור 24 תת־מינים:
יום הנכסה
אטימולוגיה
על משמעותה של המילה "נכסה" נחלקות הדעות. לפי ד"ר עבד אלרחמן אלמרעי, המילה מופיעה כבר במילונים ערביים מימי הביניים, ופירושה שם: אדם הנופל על ראשו, או בעברית חדשה: "על הפנים". שימוש אחר בפועל "נכס" הוא הורדת הדגל לחצי התורן. שימוש זה נקשר למשמעות כללית יותר של הנכסה: נסיגה זמנית, ביטוי שיש בו דו-משמעות מסוימת. המונח "תנכיס אלאעלאם" מתייחס לאדם שהחלים ממחלתו, אך שב וחלה.
גינקו דו-אונתי
שימושים רפואיים
בתמצית הגינקו שני חומרים פעילים – גליקוזידים פלבונואידיים (Flavonoid Glycosides) וגינקוסיד, שהוא חומר ייחודי לצמח זה. המרכז הארצי לבריאות משלימה ואינטגרטיבית (NCCIH) של המכונים הלאומיים לבריאות בארצות הברית סיכם את האפקטיביות הרפואית של הגינקו. בסיכום נרשם שאין עדות משכנעת לכך שגינקו מועיל לאף מצב רפואי. אף על פי שמספר מחקרים הראו שגינקו משפר במקצת כמה סימפטומים של דמנציה, ממצאים אלה מתוארים כבלתי מהימנים. מחקרים אחרים מראים שגינקו אינו מסייע במניעת דמנציה, התדרדרות קוגניטיבית או דמנציה כתוצאה ממחלת אלצהיימר. מחקרים אלה כוללים גם מחקר אורך שנערך על מעל 3,000 מבוגרים.
ממלכת יהודה
על פי המקרא, הוקמה הממלכה לאחר התפרקות ממלכת ישראל המאוחדת לממלכת ישראל בצפון, וממלכת יהודה בדרום. ממצאים ארכאולוגיים מצביעים על כך שבמהלך תקופת הברזל הראשונה (מאות 12-10 לפנה"ס) החלו להיווצר באזור מקומות יישוב, ובמהלך תקופת הברזל השנייה התגבשה ממלכת יהודה.
יהודה
"יהודה" הוא שמו של השבט המקראי, על שם יהודה, בנו הרביעי של יעקב, אשר כל בני השבט הם צאצאיו ועל פי המקרא הם רובה של האוכלוסייה של ממלכת יהודה והעניקו לה את שמה. חלק מהחוקרים סבורים שמעיקרו לא היה השם "יהודה" אלא כינוי גאוגרפי לחבל ההר שסביבו צמחה הממלכה.
לפי הארכאולוגיה המקראית
תהליך היווסדותה של ממלכת יהודה כרוך במחלוקת לגבי שאלת קיומה של הממלכה המאוחדת. עד לשנות התשעים מקובל היה בקרב רוב החוקרים התיאור המקראי לראשית ההתנחלות הישראלית ולקיומה של ממלכת ישראל המאוחדת, שממנה התפצלה ממלכת יהודה. משום כך, טען בנימין מזר שהמעבר בין השלב הראשון של תקופת הברזל, תקופת הברזל 1, המאופיינת ביישובים כפריים קטנים ותרבות חומרית דלה, לשלב השני, תקופת הברזל 2א', בה התפתחו העיור והתרבות החומרית, חל בסביבות שנת 1000 לפני הספירה - שנים ספורות לאחר עליית דוד לשלטון, לפי הכרונולוגיה המקראית. החל משנות ה-90, בעקבות נגישות למידע ארכאולוגי חדש, החלו ארכאולוגים שונים להטיל ספק בקיומה. טקסטים עתיקים שנמצאו מתייחסים בנפרד לממלכת ישראל וממלכת יהודה ולא נמצאו כתובות אשר מתיחסות לממלכה אחת גדולה או למלכים שאול או שלמה. על פי הממצאים הארכאולוגיים, כמות התושבים שהייתה באזור ממלכת יהודה לפני היווסדה נעה בין מאות לאלפי אנשים, ועל פי רוב הארכאולוגים, הממצאים אינם מעידים, למשל, על מערכת ביורוקרטית מתקדמת המאפיינת ממלכה מסודרת, ומכך עולה תמונה אפשרית שמלכות דוד המוקדמת הייתה קטנה ומקומית, וייתכן שאפילו הייתה בפועל ממלכת חסות של ממלכת ישראל. בשנת 1996 הציע ישראל פינקלשטיין את 'הכרונולוגיה הנמוכה', לפיה המעבר בין שלביה של תקופת הברזל אירע לאחר מסע שישק לארץ בשנת 925 לפנה"ס לערך (מל"א י"ד 25), לאחר התקופה בה לפי המקרא התקיימה הממלכה המאוחדת. אסכולות שונות במחקר מעריכות שממלכת יהודה נוסדה - בדומה לממלכות נוספות באזור כמו מואב ואדום - כמה עשרות שנים לאחר התפתחותן של ממלכות צפוניות יותר, ביניהן ממלכת ישראל.
לדברי גרפינקל, גם הממצאים שנחשפו במבצר האלה מספקים הוכחה קדומה לקיומה של ממלכה ביהודה ולקיומו של מלך חזק וממשל ריכוזי בירושלים בתקופת דוד המלך. בשנת 2023 פרסם גרפינקל מאמר בו הגדיר את גבולותיה של ממלכת דוד לאור הממצאים הארכאולוגיים: מחורבת קייאפה ובית שמש בקצה המערבי עד תל א-נצבה בקצה הצפוני וח'רבת דווארה בקצה הצפון-מזרחי. לפי המחקר, ממלכת יהודה התרחבה בשלהי המאה העשירית לפנה"ס, תקופה המתקשרת למלך רחבעם, וכללה מרכזים עירוניים נוספים, חלקם בגב ההר וחלקם בצפון ומרכז השפלה, כגון לכיש שהיתה העיר השנייה בחשיבותה בממלכת יהודה.
התרחבות הממלכה
לאחר חורבנה של ממלכת ישראל בשנת 722 לפנה"ס בידי האשורים היגרו חלק מתושביה לממלכת יהודה ונטמעו בה. לאחר היחלשות אשור השתלטה יהודה על שטחים נרחבים מצפון, שהשתייכו בעבר לממלכת ישראל, מגמה שהסתיימה עם התחזקות כוחו של סרגון השני מלך אשור שבימיו חזרה ממלכת יהודה להשתעבד לאשור.
יהודה הווסאלית
תקופת ביניים זו נמשכה שנים ספורות בלבד, ולאחריהן נשלטה יהודה באופן זמני וחלקי על ידי מצרים, עד שהובס הצבא המצרי בידי נבוכדנצר השני שהומלך למלך בבל, והשלים את השתלטות הבבלים על השטחים שהיו שייכים בעבר לאשורים, ביניהם ממלכת יהודה.
ג'ון בייל
ג'ון בייל (1928 - 16 ביוני 2015) היה אמן וצייר ישראלי, יליד ארצות הברית. כיהן כראש המחלקה לאמנות בבצלאל בין השנים 1967 -1977.
ביוגרפיה
בשנים האחרונות צייר בייל בסטודיו שלו בתל אביב ולימד ציור בבית האמנים בתל אביב, תוך דגש על רגישות לצבע.
עבודתו האמנותית
עבודתו האמנותית של ג'ון בייל מתאפיינת בעיקר סביב חקר הצבע וההבעה באמצעות הצבע. במהלך השנים נע בין ציור פיגורטיבי לציור מופשט תוך שימת דגש על קומפוזיציות של צבע. על המעבר מציור פיגורטיבי לציור מופשט סיפר:
ציור
בייל מצייר בעיקר בצבעי אקריליק ובצבעי פנדה. עבודותיו מתאפיינות בקומפוזיציות של צבע שנעות בין פשטות למורכבות. בעיסוק ביחס בין פשטות למורכבות ניתן להבחין הן בציור הבודד והן במכלול העבודה האמנותית, לדוגמה כאשר במקביל לציוריו הצבעוניים השקיע זמן רב בסדרת ציורים שעיקרם שחור-לבן.
נחום לעווי
קורותיו
נוסח מצבתו: "איש קדוש וטהור, בן שמונה שנים החל לדרוש את ה' והקדיש כל ימיו לתורה ותעניות וסיגופים במסירות נפש, לא פסק פומיה (פיו) מגרסה יומם ולילה, זכה ללמוד וללמד והעמיד תלמידים הרבה, הרב המאוה"ג (המאור הגדול) סיני ועוקר הרים חסיד ועניו".
צ'ארלס ווטסון-ונטוורת', המרקיז השני מרוקינגהם
כהונה ראשונה כראש ממשלה
עקב חוסר החיבה של המלך לגרנוויל ועקב חוסר התמיכה של הפרלמנט כלפי זה האחרון, הוא נאלץ להתפטר ב-1765. בעקבות משא ומתן בתיווכו של דודו של המלך הדוכס מקמברלנד, מונה רוקנגהם כראש ממשלה. תוארי הכבוד שנשללו ממנו שלוש שנים קודם לכן הושבו לו. הוא מינה את בעלי בריתו הנרי סימור קונוויי (Henry Seymour Conway) ואת אוגוסטוס פיצרוי (Augustus FitzRoy) כמזכירי המדינה. כמזכירו האישי הוא מינה את המדינאי והסופר האירי אדמונד ברק, שהיה ידידו, בעל בריתו הפוליטי ויועצו עד למותו של רוקינגהם.
כהונה שנייה כראש ממשלה
ב-1782 מונה רוקינגהם כראש ממשלה בפעם השנייה. הוא מינה את צ'ארלס ג'יימס פוקס ואת ויליאם פטי כמזכירי המדינה. מיד עם כניסתו לתפקיד הוא דחף להכרה בריטית בעצמאותה של ארצות הברית ולסיום מעורבותה של בריטניה במלחמת העצמאות של ארצות הברית.
קרב קרקירה
תוצאת הקרב
אלקידאס, הנאוארכוס הספרטני, לא ניצל את הניצחון בקרב הימי ואת מבוכת הקרקירים, ולא תקף את העיר, שכמדומה הייתה נכנעת לו בנקל. הצי הפלופונסי שבפיקודו שב לאחר הקרב אל סיבוטה, ולמחרת פשטו צוותי האוניות על כף לאוקימנה, בדרום-מזרח האי קרקירה, והשמו את השדות והיבולים. בערב, כאשר חזרו אל סיבוטה, נודע לפלופונסים כי תגבורת של 60 אוניות, שנשלחה על ידי האתונאים לעזרת הקרקירים, מתקרבת לעיר. כדי להימנע מהתמודדות עם צי עדיף הן במספר אוניותיו הן במיומנות אנשיו, חמקו אוניות הפלופונסים והפליגו בכל המהירות עוד באותו הלילה חזרה לעריהן. עתה, משנתהפך הגלגל וחלפה הסכנה, נקמו הקרקירים ביריביהם מבית, תומכיה של ספרטה, והרגו רבים מהם באכזריות רבה.
משפט רפי נלסון אילון
המשפט
בהמשך המשפט, שדיוניו גלשו כבר לשנת 1960, חזר בו נלסון מן הכפירה באשמה. לאחר ההודאה נשמעו עדי אופי מטעם ההגנה, האלוף במילואים שלמה שמיר ויושב ראש ארגון נכי צה"ל.
ב-11 בפברואר 1960 חרץ בית המשפט את הדין. השופטים נעתרו לבקשתו של הסנגור שלא להטיל עונש מאסר בפועל על הנאשם. בית המשפט פסק כי "אם נקלע, אפילו באשמתו, למצב ביש שבו מצא את עצמו נאלץ למסור לאויב ידיעות שתועלתן אינה גדולה, קיימת הצדקה להתחשב בהקרבתו ונאמנותו למדינה בעבר, ולפי עדויות מכריו, גם בהווה".
ג'מילה בוחירד
ג'מילה בוחירד לאחר עצמאות אלג'יריה
ג'מילה בוחירד נפרדה מבעלה ב-1991 והיא חיה בגפה באלג'יריה. היא מקבלת שכר מהמדינה ועוסקת בפעילות חברתית מעת לעת. בדצמבר 2013, נערך לבוחירד טקס הוקרה בביירות ושם היא הוצגה כ"סמל המהפכות הערביות". למרות הסתייגותה של בוחירד מה"אביב הערבי", היא הביעה את תמיכתה במהפכה נגד שלטון מובארכ.
ג'מילה בוחירד כפמיניסטית
בשנת 1962, לאחר שחרורה, בוחירד קבלה לידיה את ראשות ארגון איחוד הנשים האלג'יריות. היא נאלצה להיאבק על כל אחת ממטרותיה והחלטותיה כראשת הארגון בשל יריבותה עם הנשיא דאז אחמד בן בלה. ביחד עם זריף היא הגישה הצעת חוק מתקדמת לשינוי המעמד האישי וארגנה הפגנה נשית למימושה. זו הייתה ההפגנה הראשונה שהתקיימה לאחר העצמאות, אך היא נכשלה בשינוי העמדה הרשמית של המדינה ביחס לחוק. כישלון זה גרם לה להתפטר לפני שתמו שנתיים בתפקיד ולפנות את מקומה בפוליטיקה האלג'ראית. לאחר מכן היא הקימה ביחד עם בעלה עיתון שהתמקד במהפכות הלאומיות באפריקה.
ב-8 במרץ 2014, יום האישה הבינלאומי ובעקבות קריאות עזרה של גופים הומניטריים ברצועת עזה, ניסתה בוחירד ביחד עם הפעילה היהודיה-אמריקאית סוזאן בנימין וקרוב ל-100 נשים מצרפת, ארצות הברית, אלג'יריה, בריטניה ושווייץ להיכנס אל עזה ולשבור את הסגר. הפעילות הגיעו לקהיר ומשם אל מעבר הגבול ברפיח, אך השלטונות המצריים מנעו בעדם לעבור לעזה בטענה כי המעבר סגור.
גביע המדינה בכדורסל 1979/1980
מכבי תל אביב זכתה בגביע המדינה ה-17 בתולדותיה, לאחר ניצחון בגמר על הפועל רמת גן.
טליסמן (משחק)
מהלך המשחק
כל השחקנים מתחילים את המשחק באזור החיצוני, כל אחד במשבצת אחרת, הכתובה על קלף השחקן שלו, ועל ידי הטלת קובייה נעים ברחבי המחוז. על כל משבצת ישנה הוראה אם לשלוף קלף הרפתקה או להטיל קובייה ולראות מה נפל בגורל הדמות.
מלבד להגיע אל משבצת "כתר הפיקוד", במהלך המשחק המשתתף נדרש להתחזק בנקודות עוצמה ובנקודות מיומנות (על ידי צבירת כלים ואביזרי קסם שמושכים מקלפי ההרפתקה או קונים מקלפי הרכישה, על ידי הריגת חיות ויצורים שתוקפים אתכם, על ידי קרבות מול השחקנים האחרים או על ידי לקיחת סיכונים והטלת קוביות במקומות המיועדים לכך).
מאריו בטאלי
קריירה מקצועית
בטאלי התחרה ב-24 תוכניות של "איירון שף אמריקה" בשנים 2010-2004, בתפקיד איירון שף האיטלקי, ניצח ב-19 קרבות והפסיד ב-5. דמותו מופיעה במשחק הנינטנדו Iron Chef America: Supreme Cuisine, שהושק ב-2008.
אנכידו
האגדה
לבסוף, אנכידו חלה לפתע על מנת להבהיר להם את מעמדם כבני תמותה וכך סיים את חייו. בעקבות מותו יצא גילגמש למסע אל עבר גילוי סוד חיי הנצח.
גינאה ביסאו
היסטוריה
ב-2 במרץ 2009 נרצח הנשיא ז'ואאו ברנארדו ויאיירה על ידי מתנקש איש צבא. ב-2012 ארעה הפיכה צבאית במדינה וראש הממשלה והנשיא הזמני נעצרו על ידי הצבא. ניסיון הפיכה נוסף נכשל בפברואר 2022.
פוליטיקה
המצב הפנימי מרתיע גורמים בקהילה הבינלאומית מלעזור לה בשל החשש לאובדן הסיוע בשל שחיתות.
בריאות
ארגון הבריאות העולמי מעריך כי בגינאה ביסאו ישנם 5 רופאים לכל 100,000 נפש. שכיחות נגיף ה-HIV בקרב האוכלוסייה הבוגרת עומד על כ-1.8%. מחלה קטלנית יותר היא המלריה, אשר פגעה ב-9% מהאוכלוסייה וגרמה לתמותה משולשת מזו של האיידס. תוחלת החיים הממוצעת עומדת על כ-47 שנים לגברים ו-49 לנשים. בשנת 2010 חלה עלייה בשיעורי תמותת האימהות לעומת שנים קודמות.
חינוך
החינוך הוא חובה בגילאי 7 עד 13. חינוך לגיל הרך לילדים בגילאי שלוש עד שש הוא אופציונלי בשלבים מסוימים. בשנת 2011 נאמד שיעור האוריינות בכ-55.3% (68.9% בקרב גברים ו-42.1% בקרב נשים). ההשכלה הגבוהה מוגבלת במדינה ולכן רבים מעדיפים ללמוד בחו"ל. העסקת ילדים נפוצה מאוד במדינה.
קוס
העת העתיקה
ב-479 לפנה"ס השתחרר האי מעול הפרסים ובהמשך הצטרפה הנהגתו לליגה האטית-דלית. ב-412 לפנה"ס, במהלך המלחמה הפלופונסית מרדו תושבי קוס באתונה, אך המלחמה הסתיימה בניצחון הליגה הפלופונסית ובפירוק הליגה האטית-דלית. קוס נודע בעולם ההלניסטי כמרכז רפואי אליו היו מביאים הצדדים הלוחמים (בים) את הפצועים כדי שיקבלו טיפול או המתת חסד. באי נולד היפוקרטס אבי הרפואה המערבית.